
RAPORT DE SPECIALITATE
PRIVIND PROPUNEREA DE APROBARE A 
PROIECTULUI DE HOTĂRÂRE NR. 103/12886/02.11.2026

pentru stabilirea impozitelor și taxelor locale pentru anul 2027
Domnule primar,
Subsemnata Hudrea Angelica Daniela, șef serviciu buget-finanțe, impozite și taxe în cadrul Primăriei Orașului Buziaș, in urma raportului de necessitate 2026 al compartimentului  impozite si taxe nr.12.890/02.11., prin prezentul raport propun aprobarea Proiectului de hotărâre nr. 12891/02.11.2026 pentru stabilirea impozitelor și taxelor locale pentru anul 2027, în conformitate cu prevederile titlului IX din Legea nr. 227/2015 privind Codul fiscal, cu modificările și completările ulterioare, și ale HG nr. 1/2016 pentru aprobarea Normelor metodologice de aplicare a Codului fiscal.

Proiectul include și aprobarea criteriilor pentru aplicarea cotei adiționale la impozitul pe clădirile persoanelor juridice, în temeiul art. 489 alin. (1)–(3) din Codul fiscal, precum și aprobarea regulamentului de aplicare a taxei de stațiune, în temeiul art. 484 din Codul fiscal și al pct. 161 din Normele metodologice aprobate prin HG nr. 1/2016

Pentru anul fiscal 2027, se propun următoarele cote de impozitare:
· Pentru cota prevazută la art. 457 (persoane fizice -cladiri rezidențiale) alin. 1 din Legea nr. 227/2015 privind Codul fiscal, se propune scaderea cotei de la 0,13% la 0,10% ;
· Pentru cota prevazută la art. 458 (persoane fizice -cladiri nerezidențiale și alti contribuabili fără personalitate juridică) alin. 1 din Legea nr. 227/2015 privind Codul fiscal se propune mentinerea cotei la 0,3 %; 

· Pentru cota prevăzută la art. 460 (persoane juridice - cladiri nerezidențiale) alin.2 din legea nr. 227/2015 privind Codul fiscal se propune mentinerea cotei la 1,1 % ;
· Pentru cota prevazută la art. 477 (taxă reclamă și publicitate) alin. 5 din Legea nr. 227/2015 privind Codul fiscal  se propune mentinerea cotei la 3% ;
Pentru anul 2027, se propune aprobarea indexării cu rata inflației de 7,3%, aferentă anului 2025, a impozitelor și taxelor locale, conform anexelor nr. 1–9 la proiectul de hotărâre, cu excepția sumelor prevăzute la punctul 1.3 din proiect. Acestea din urmă, aferente vehiculelor grele de transport de marfă, se indexează în funcție de cursul de schimb al monedei euro în vigoare în prima zi lucrătoare a lunii octombrie, publicat în Jurnalul Oficial al Uniunii Europene, și de nivelurile minime prevăzute în Directiva 1999/62/CE. 

Anexele proiectului cuprind:

· Anexa nr.1 cuprinde  nivelurile stabilite cu sume fixe în Tabloul cuprinzând valorile impozabile, impozitele şi taxele locale, alte taxe asimilate acestora, începând cu anul 2027. Pentru impozitele si taxele pe anul 2027 se propune indexare cu rata inflatiei de 7,3%, aferentă anului 2025, cu excepția sumelor prevăzute la pct. 1.3 din proiectul de hotărâre.

· Anexa nr.2 cuprinde Tabloul cu taxele pentru eliberarea certificatelor, avizelor şi a autorizaţiilor aplicabile începând cu anul 2027. Se propune introducerea unor taxe noi, la nivelurile prevăzute în cuprinsul acesteia, iar pentru taxele existente se propune indexarea nivelurilor aprobate pentru anul 2026 cu rata inflației de 7,3%, aferentă anului 2025.

· Anexa nr.3 cuprinde Tabloul cu taxele pentru vehicule lente şi alte vehicule aplicabile începând cu anul 2027. Pentru taxele pe anul 2027 se propune indexarea acestora cu rata inflatiei de 7,3%, aferentă anului 2025

· Anexa nr.4 cuprinde Tabloul taxelor speciale aplicabile începând cu anul 2027. Se propune introducerea unor taxe noi, la nivelurile prevăzute în cuprinsul acesteia, iar pentru taxele existente se propune indexarea nivelurilor aprobate pentru anul 2026 cu rata inflației de 7,3%, aferentă anului 2025. În anexa nr. 4 se păstrează poziția „Taxa de stațiune”, cu cuantumul exprimat în lei/turist/zi. Regulile de declarare, colectare și plată sunt cuprinse în regulamentul prevăzut în anexa nr. 11.
· Anexa nr.5 cuprinde criteriile de încadrare a clădirilor situate în intravilan în  categoria clădirilor neîngrijite

· Anexa nr.6 cuprinde criteriile de încadrare a terenurilor situate în intravilan în categoria terenurilor neîngrijite 

· Anexa nr.7 cuprinde condiţiile privind majorarea impozitului pentru terenurile agricole nelucrate timp de doi ani consecutivi

· Anexa nr.8 cuprinde Taxe de urgență urbanism. Pentru taxele pe anul 2027 se propune indexarea acestora cu rata inflatiei de 7,3%, aferentă anului 2025.
· Anexa nr.9 cuprinde Sancțiuni (art.493)  prevăzute în Legea 227/2015 privind Codul fiscal.
· Anexa nr. 10 cuprinde criteriile pentru aplicarea cotei adiționale la impozitul pe clădirile persoanelor juridice pentru anul 2027, supuse aprobării  Consiliului Local, potrivit art. 489 alin. (3) din Codul fiscal.

· Anexa nr. 11 cuprinde Regulamentul privind instituirea și aplicarea taxei de stațiune pe raza localității Buziaș, împreună cu formularul declarației/decontului anexat acestuia.

· Anexa nr. 12 cuprinde Regulamentul privind aplicarea diferențiată a taxei pentru utilizarea temporară a locurilor publice în anul 2027.
· Bonificaţia prevazută la art. 462 alin. 2, art. 467 alin. 2, art. 472 alin. 2 din Legea  nr. 227/2015 privind Codul Fiscal, propunem a fi acordata  pentru persoanele fizice si juridice, după cum urmează:

a)
în cazul impozitului/taxei pe clădiri, la 10 % 

b)
în cazul impozitului/taxei pe teren, la 10 %

c)
în cazul impozitului asupra mijloacelor de transport, la 10 %.
Pentru anul 2027, se propune aprobarea criteriilor prevăzute în anexa nr. 10 și, pe baza acestora, menținerea cotei adiționale de 50% la impozitul pe clădirile persoanelor juridice, conform art. 2 din proiectul de hotărâre, cu mentiunea ca procentul cotei aditionale poate fi majorat cu pana la 100 %, conform art.489, alin.2 din Legea nr.227/2015 – Cod Fiscal .

Prin art. 3 se propune aprobarea regulamentului privind taxa de statiune, cuprins în anexa nr. 11. 

Propun menținerea procentelor de majorare și criteriile prevăzute în anexele nr. 5, 6 și 7, potrivit art. 4 din proiect. Clădirile și terenurile neîngrijite cărora li se aplică majorarea se stabilesc prin hotărâri individuale ale Consiliului Local, în condițiile art. 489 din Codul fiscal.

Se menține delimitarea zonelor aprobată prin HCL nr. 29/2002, completată prin HCL nr. 76/26.11.2020, pentru determinarea obligațiilor fiscale prevăzute la art. 6 din proiectul de hotărâre.

Se propune anularea creanțelor fiscale restante administrate de organul fiscal local, în sold la 31.12.2026, pentru care totalul creanțelor datorate și neachitate de fiecare debitor este mai mic de 40 lei, potrivit art. 266 alin. (6) și (7) din Legea nr. 207/2015 privind Codul de procedură fiscală. Totodată, proiectul prevede anularea suprasolvirilor aflate în sold la 31.12.2026, mai vechi de cinci ani, aferente rolurilor fiscale pe care nu sunt înregistrate bunuri impozabile sau obligații de plată reprezentând alte taxe locale.

Având în vedere cele prezentate, propun aprobarea de către Consiliul Local al Orașului Buziaș a Proiectului de hotărâre nr. 12891/02.11.2026 pentru stabilirea impozitelor și taxelor locale pentru anul 2027, în forma inițiată.
Buziaș,
la data de 02.11.2026

                                               Șef serviciu buget-finanțe, impozite și taxe,
                                             Hudrea Daniela Angelica
